September 2019 – Radio Rosestad
Old-Mutual se hoof weer belet om terug te keer werk toe
September 25, 2019 /in Nasionale & Internasionale Nuus /by Leandre
Ou Mutual se hoofbestuurder, Peter Moyo, wat verskeie kere reeds deur die versekeraar afgedank is, is vir ŉ derde keer belet om terug te keer werk toe.
Die Hooggeregshof in Johannesburg het opdrag gegee vir sy tydelike heraanstelling nadat hy oor beweerde botsende belange afgedank is.
Ou Mutual hou egter vol dat Moyo steeds afgedank is.
Die versekeraar sê hulle het versoek dat die appèlverhoor in November bespoedig word.
Moyo sê dit gaan sy verstand te bowe dat hy twee keer afgedank kan word.
http://rosestad.co.za/wp-content/uploads/2019/09/1-46.jpg 331 534 Leandre http://rosestad.co.za/wp-content/uploads/2019/01/25-jaar-RR.png Leandre2019-09-25 13:15:112019-09-25 13:15:11Old-Mutual se hoof weer belet om terug te keer werk toe
Ekurhuleni vra om verskoning vir die optrede van ŉ Metro Polisiebeampte
ŉ Lid van die Metro-verkeerspolisie in Ekurhuleni wat op video geneem is terwyl hy na bewering onder die invloed van alkohol was, is geskors.
Die amptenaar het amper in ŉ motorfietsryer in Benoni vasgery en gedreig om die man te skiet terwyl hy besig was om hom af te neem.
Die waarnemende burgemeester van Ekurhuleni, Lesiba Mpya, sê die stad is uit die veld geslaan en betreur die beampte se gedrag.
http://rosestad.co.za/wp-content/uploads/2019/09/1-45.jpg 343 594 Leandre http://rosestad.co.za/wp-content/uploads/2019/01/25-jaar-RR.png Leandre2019-09-25 13:12:312019-09-25 13:12:31Ekurhuleni vra om verskoning vir die optrede van ŉ Metro Polisiebeampte
Pogings word aangewend om die staking in die bankwese te voorkom
Die organisasie, Sake-eenheid Suid-Afrika, het die hof genader om ŉ bevel te verkry teen die stakings in die bankwese wat vir Vrydag en die 7de van volgende maand beplan word.
Die bankvakbond, Sasbo, se 73 000 lede beplan om landswyd teen posverminderings te staak.
Kaizer Moyane van die organisasie sê die vakbond het nog nie voldoen aan die regsvereistes vir dié staking wat die bankwese kan lamlê nie.
http://rosestad.co.za/wp-content/uploads/2019/09/1-44.jpg 363 593 Leandre http://rosestad.co.za/wp-content/uploads/2019/01/25-jaar-RR.png Leandre2019-09-25 13:09:182019-09-25 13:09:18Pogings word aangewend om die staking in die bankwese te voorkom
ŉ Facebook-groep met die naam #I’mStaying wat homself toespits op die positiewe dinge in Suid-Afrika het reeds meer as 172 000 lede
ŉ Facebook-groep met die naam #I’mStaying wat homself toespits op die positiewe dinge in Suid-Afrika het reeds meer as 172 000 lede.
Die groep wat vroeër die maand deur Jarette Petzer gestig is, word beskryf as ŉ platform vir diegene wat steeds glo dat Suid-Afrikaners as ŉ nasie dinge kan omkeer.
#I’mStaying het duisende video’s, foto’s en stories ontvang oor wat van Suid-Afrika een van die beste lande in die wêreld maak om in te woon.
http://rosestad.co.za/wp-content/uploads/2019/09/1-43.jpg 255 537 Leandre http://rosestad.co.za/wp-content/uploads/2019/01/25-jaar-RR.png Leandre2019-09-25 11:01:502019-09-25 11:01:50ŉ Facebook-groep met die naam #I’mStaying wat homself toespits op die positiewe dinge in Suid-Afrika het reeds meer as 172 000 lede
President Cyril Ramaphosa sê geen taal in Suid-Afrika is verhewe bo ŉ ander nie
President Cyril Ramaphosa sê geen taal in Suid-Afrika is verhewe bo ŉ ander nie.
Hy het die hoofplegtigheid van Erfenisdag op Upington in die Noord-Kaap toegespreek.
Ramaphosa het Suid-Afrikaners aangemoedig om hul erfenis aan te gryp en het daarop gewys dat dit nie waar is dat enige taal tot die verlede behoort en daar moet bly nie.
Hy het gesê taal verklaar mense se identiteit en help mense verstaan waar hulle vandaan kom.
Hy sê dit verbind Suid-Afrikaners en hul kinders in die hede.
http://rosestad.co.za/wp-content/uploads/2019/09/1-42.jpg 267 465 Leandre http://rosestad.co.za/wp-content/uploads/2019/01/25-jaar-RR.png Leandre2019-09-25 10:58:522019-09-25 10:58:52President Cyril Ramaphosa sê geen taal in Suid-Afrika is verhewe bo ŉ ander nie
Die vierde en moontlik laaste verdagte in die ontvoering van ŉ Vanderbijlparkse meisie sal na verwagting vandag in die plaaslike Landdroshof verskyn
Die vierde en moontlik laaste verdagte in die ontvoering van ŉ Vanderbijlparkse meisie sal na verwagting vandag in die plaaslike Landdroshof verskyn.
Die 24-jarige man is eergister in die nabygeleë Muvhango in hegtenis geneem nadat die ander drie beskuldigdes vroeër aangekeer is.
Die sesjarige Amy-Leigh de Jager is ongedeerd terugbesorg nadat sy vroeër die maand voor haar skool ontvoer is.
Haar onderwyseres, Tharina Human, Laetitia Nel en Pieter van Zyl sal moontlik Dinsdag om borgtog aansoek doen.
http://rosestad.co.za/wp-content/uploads/2019/09/1-41.jpg 326 597 Leandre http://rosestad.co.za/wp-content/uploads/2019/01/25-jaar-RR.png Leandre2019-09-25 10:55:282019-09-25 10:55:28Die vierde en moontlik laaste verdagte in die ontvoering van ŉ Vanderbijlparkse meisie sal na verwagting vandag in die plaaslike Landdroshof verskyn
Die Raad vir Mediese Fondse het vyf senior beamptes geskors
September 19, 2019 /in Nasionale & Internasionale Nuus /by Leandre
Die Raad vir Mediese Fondse het vyf senior beamptes geskors ná aantygings van korrupsie en onetiese gedrag deur verklikkers aangemeld is.
Die reguleerder sê in ŉ verklaring dat die bewerings samespanning met die aanstelling van diensverskaffers, die onreëlmatige plasing van fondse onder kuratorskap asook onreëlmatige besteding op diensverskaffers insluit.
Volgens die registrateur en hoofbestuurder, Sipho Kabane, is die skorsings en ondersoek in ooreenstemming met die raad se benadering dat geen onetiese gedrag geduld sal word nie.
http://rosestad.co.za/wp-content/uploads/2019/09/1-40.jpg 358 595 Leandre http://rosestad.co.za/wp-content/uploads/2019/01/25-jaar-RR.png Leandre2019-09-19 11:06:042019-09-19 11:06:04Die Raad vir Mediese Fondse het vyf senior beamptes geskors
TLU SA sê die proses van verval in Suid-Afrika kan slegs gestop en omgekeer word wanneer die ANC nie meer die regerende party in die land is nie
TLU SA sê die proses van verval in Suid-Afrika kan slegs gestop en omgekeer word wanneer die ANC nie meer die regerende party in die land is nie.
Netwerk24 berig volgens die president van TLU SA, Louis Meintjies, moet die ANC se beleid blootgelê word sodat Suid-Afrikaners en die res van die wêreld die skade daarvan kan sien.
Meintjies het op TLU SA se kongres in Pretoria gesê die ANC en sy alliansie-vennote steel alle Suid-Afrikaners se toekoms.
Volgens Meintjies is die ANC verbind tot ‘n nasionale demokratiese revolusie en moet hierdie uitgediende edeologie stopgesit word.
Meintjies het voorts gesê TLU SA is verbind tot die skep van ‘n landbou-omgewing waarin sy lede vrymoedig hul dagtaak kan verrig.
http://rosestad.co.za/wp-content/uploads/2019/09/1-39.jpg 279 593 Leandre http://rosestad.co.za/wp-content/uploads/2019/01/25-jaar-RR.png Leandre2019-09-19 11:01:302019-09-19 11:01:30TLU SA sê die proses van verval in Suid-Afrika kan slegs gestop en omgekeer word wanneer die ANC nie meer die regerende party in die land is nie
Die vermeende ontvoerders van die 6-jarige Amy-Leigh de Jager verskyn vandag weer in die hof
Die vermeende ontvoerders van die sesjarige Amy-Leigh de Jager verskyn vandag weer in die hof waar hulle waarskynlik om borgtog gaan aansoek doen.
Netwerk24 berig die 27-jarige Tharina Human, ‘n onderwyser aan Amy-Leigh se skool, sowel as Leatitia Nel en Pieter van Zyl, onderskeidelik in hul 40’s en 50’s, verskyn vandag weer in die hof in Vanderbijlpark.
Amy-Leigh is 18 ure lank op Van Zyl se kleinhoewe aangehou nadat sy by die Laerskool Kollegepark ontvoer is.
Die ontvoerders het ‘n losprys van R2 miljoen geëis, wat nooit betaal is nie.
http://rosestad.co.za/wp-content/uploads/2019/09/1-38.jpg 266 538 Leandre http://rosestad.co.za/wp-content/uploads/2019/01/25-jaar-RR.png Leandre2019-09-19 08:21:352019-09-19 08:21:35Die vermeende ontvoerders van die 6-jarige Amy-Leigh de Jager verskyn vandag weer in die hof
Lyfstraf bly steeds onwettig
Die Grondwethof het bevestig dat dit onwettig vir ouers is om hulle kinders lyfstraf te gee.
Dit is reeds in 2000 in skole verbied.
Die organisasie Vryheid van Godsdiens Suid-Afrika het ŉ beslissing van die Hooggeregshof op appèl geneem wat dié vorm van straf as verweer in strafregtelike sake uitgeskakel het.
Die organisasie het betoog dat ouers die reg het om hulle kinders groot te maak ooreenkomstig hulle morele of godsdienstige oortuigings, maar hoofregter Mogoeng Mogoeng het daarteen beslis in die eenparige uitspraak.
http://rosestad.co.za/wp-content/uploads/2019/09/Hof_2.jpg 506 777 Leandre http://rosestad.co.za/wp-content/uploads/2019/01/25-jaar-RR.png Leandre2019-09-19 08:17:192019-09-19 08:17:19Lyfstraf bly steeds onwettig